
82                                                          DR.31.10.2017                                                

 
dan pengorbanan anggota bomba kita. Tanpa wirawan kita ini, bagaimanakah boleh kita 
berhadapan dengan bencana-bencana yang melanda negara kita.   

■1820 

Oleh itu, saya harap kerajaan dapat mempertimbangkan penyemakan semula skim 
perkhidmatan bomba dan menaikkan gaji agar setaraf dengan rakan polis mereka. Dalam 
pada itu, semakan skala gaji serta penambahan elaun dan kemudahan sudah tentu akan 
menjadikan kerjaya ini lebih menarik kepada generasi muda.  

Tuan Yang di-Pertua, saya ingin menarik perhatian Dewan yang mulia ini kepada 
penangkapan penulis terkenal yang berasal dari Turki iaitu Mustafa Akyol atas tuduhan 
mengajar tanpa tauliah. Pada 25 September yang lalu, beliau telah dihalang daripada menaiki 
kapal terbang di Lapangan Terbang Antarabangsa Kuala Lumpur dan kemudiannya ditahan 
oleh polis sehingga keesokan hari. Pada masa yang sama, bukunya yang berjudul, ‘Islam 
Without Extremes: A Muslim Case for Liberty’, serta terjemahannya dalam Bahasa Melayu 
telah diharamkan oleh Kementerian Dalam Negeri. Ironinya, Mustafa dikenakan tindakan 
yang dilihat dunia sebagai melampau, sedangkan beliau secara lazimnya menulis dan 
bersyarah mengenai Islam sebagai agama keamanan yang menghormati hak individu. 

Dalam pada itu, dengan menangkap dan menahan seorang cendekia awam yang 
berjuang untuk Islam yang sederhana dan toleran di persada dunia, Jabatan Agama Islam 
Wilayah Persekutuan (JAWI) secara langsung telah menjadikan agenda wasatiyyah Perdana 
Menteri sebagai bahan jenaka. Orang yang bercakap mengenai kesederhanaan pula yang 
ditangkap dan beliau ditangkap ekoran syarahannya di beberapa forum dan syarahan yang 
bertempat di hotel dan universiti. Semua program-program tersebut berbentuk akademik, 
malah dahulu saya sendiri pernah menjemput Mustafa Akyol itu untuk berucap dalam 
program anjuran Penang Institute.  

Sebelum ini tidak pernah pula ada masalah apabila beliau atau tokoh-tokoh sarjana 
lain memberi kuliah awam mengenai topik-topik yang berkait dengan agama Islam. Jabatan 
Agama pula hanya mengambil tindakan terhadap penceramah yang bercakap di masjid tanpa 
permit. Namun, Mustafa tidak berucap di masjid, justeru apakah seseorang itu kini 
memerlukan keizinan bagi membincangkan Islam di luar masjid juga? Adakah semua 
pensyarah universiti akan ditangkap jika menyampaikan modul berkenaan kajian Islam tanpa 
mendapatkan tauliah? Bagaimana pula dengan seorang bapa yang mengajar anaknya di 
rumah mengenai asas-asas Rukun Islam atau ahli-ahli politik yang suka memetik Quran dan 
Hadis dalam ceramah mereka? Adakah semua akan ditangkap juga?  

Pokoknya, isu tauliah ini sangat bermasalah dan saya khuatir kini ia bertindak 
sebagai alat cengkaman ke atas semua Muslim apabila hanya mereka yang diberi lesen oleh 
pihak berkuasa berhak untuk bercakap dan berbincang mengenai agama Islam. Maka, ia 
akan menjejaskan pada saya, Tuan Yang di-Pertua, perkembangan intelektual Islam. 
Pendekatan ini juga seolah-olah menganggap semua Muslim sebagai orang bodoh yang 
senang keliru. 

Pada dasarnya, isu ini timbul akibat dua enakmen syariah. Pertamanya, seksyen 
11(1), Akta Kesalahan Jenayah Syariah (Wilayah-wilayah Persekutuan) 1997 yang berbunyi, 
“Mana-mana orang yang mengajar atau mengaku mengajar apa-apa perkara yang 
berhubungan dengan agama Islam tanpa tauliah yang diberikan di bawah seksyen 96, Akta 
Pentadbiran adalah melakukan suatu kesalahan dan apabila disabitkan, boleh didenda tidak 
melebihi RM5,000 atau dipenjarakan selama tempoh tidak melebihi tiga tahun atau kedua-
duanya”.  

Istilah yang digunakan iaitu ‘mengajar’ ini terlalu luas dan tidak ditakrifkan secara 
jelas. Apakah yang dimaksudkan dengan mengajar? Jika dahulu, memberi tazkirah di masjid 
dianggap mengajar tetapi sekarang, adakah perbincangan akademik pun turut dianggap 
sebagai mengajar kuliah agama? Seperkara lagi berkenaan frasa, “Apa-apa perkara yang 
berhubungan dengan agama Islam”, ini juga tidak ditakrifkan dengan tuntas. Adakah kita di 
Dewan yang mulia juga dilarang daripada membincangkan apa-apa perkara yang 
berhubungan dengan agama Islam tanpa tauliah?  

Jadi sehubungan dengan itu, permasalahan juga timbul daripada seksyen 96, Akta 
Pentadbiran Undang-undang Islam (Wilayah-wilayah Persekutuan) 1993 yang 
memperuntukkan pembentukan Jawatankuasa Pengawasan Pengajaran Agama iaitu badan 
yang mempunyai kuasa untuk memberi tauliah.  



dan pengorbanan anggota bomba kita. Tanpa wirawan kita ini, bagaimanakah boleh kita berhadapan dengan bencana-bencana yang melanda negara kita. #1820. Oleh itu, saya harap kerajaan dapat mempertimbangkan penyemakan semula skim perkhidmatan bomba dan menaikkan gaji agar setaraf dengan rakan polis mereka. Dalam pada itu, semakan skala gaji serta penambahan elaun dan kemudahan sudah tentu akan menjadikan kerjaya ini lebih menarik kepada generasi muda. Tuan Yang di-Pertua, saya ingin menarik perhatian Dewan yang mulia ini kepada penangkapan penulis terkenal yang berasal dari Turki iaitu Mustafa Akyol atas tuduhan mengajar tanpa tauliah. Pada 25 September yang lalu, beliau telah dihalang daripada menaiki kapal terbang di Lapangan Terbang Antarabangsa Kuala Lumpur dan kemudiannya ditahan oleh polis sehingga keesokan hari. Pada masa yang sama, bukunya yang berjudul, 'Islam Without Extremes: A Muslim Case for Liberty', serta terjemahannya dalam Bahasa Melayu telah diharamkan oleh Kementerian Dalam Negeri. Ironinya, Mustafa dikenakan tindakan yang dilihat dunia sebagai melampau, sedangkan beliau secara lazimnya menulis dan bersyarah mengenai Islam sebagai agama keamanan yang menghormati hak individu. Dalam pada itu, dengan menangkap dan menahan seorang cendekia awam yang berjuang untuk Islam yang sederhana dan toleran di persada dunia, Jabatan Agama Islam Wilayah Persekutuan (JAWI) secara langsung telah menjadikan agenda wasatiyyah Perdana Menteri sebagai bahan jenaka. Orang yang bercakap mengenai kesederhanaan pula yang ditangkap dan beliau ditangkap ekoran syarahannya di beberapa forum dan syarahan yang bertempat di hotel dan universiti. Semua program-program tersebut berbentuk akademik, malah dahulu saya sendiri pernah menjemput Mustafa Akyol itu untuk berucap dalam program anjuran Penang Institute. Sebelum ini tidak pernah pula ada masalah apabila beliau atau tokoh-tokoh sarjana lain memberi kuliah awam mengenai topik-topik yang berkait dengan agama Islam. Jabatan Agama pula hanya mengambil tindakan terhadap penceramah yang bercakap di masjid tanpa permit. Namun, Mustafa tidak berucap di masjid, justeru apakah seseorang itu kini memerlukan keizinan bagi membincangkan Islam di luar masjid juga? Adakah semua pensyarah universiti akan ditangkap jika menyampaikan modul berkenaan kajian Islam tanpa mendapatkan tauliah? Bagaimana pula dengan seorang bapa yang mengajar anaknya di rumah mengenai asas-asas Rukun Islam atau ahli-ahli politik yang suka memetik Quran dan Hadis dalam ceramah mereka? Adakah semua akan ditangkap juga?. Pokoknya, isu tauliah ini sangat bermasalah dan saya khuatir kini ia bertindak sebagai alat cengkaman ke atas semua Muslim apabila hanya mereka yang diberi lesen oleh pihak berkuasa berhak untuk bercakap dan berbincang mengenai agama Islam. Maka, ia akan menjejaskan pada saya, Tuan Yang di-Pertua, perkembangan intelektual Islam. Pendekatan ini juga seolah-olah menganggap semua Muslim sebagai orang bodoh yang senang keliru. Pada dasarnya, isu ini timbul akibat dua enakmen syariah. Pertamanya, seksyen 11(1), Akta Kesalahan Jenayah Syariah (Wilayah-wilayah Persekutuan) 1997 yang berbunyi, "Mana-mana orang yang mengajar atau mengaku mengajar apa-apa perkara yang berhubungan dengan agama Islam tanpa tauliah yang diberikan di bawah seksyen 96, Akta Pentadbiran adalah melakukan suatu kesalahan dan apabila disabitkan, boleh didenda tidak melebihi RM5,000 atau dipenjarakan selama tempoh tidak melebihi tiga tahun atau kedua- duanya". Istilah yang digunakan iaitu 'mengajar' ini terlalu luas dan tidak ditakrifkan secara jelas. Apakah yang dimaksudkan dengan mengajar? Jika dahulu, memberi tazkirah di masjid dianggap mengajar tetapi sekarang, adakah perbincangan akademik pun turut dianggap sebagai mengajar kuliah agama? Seperkara lagi berkenaan frasa, "Apa-apa perkara yang berhubungan dengan agama Islam", ini juga tidak ditakrifkan dengan tuntas. Adakah kita di Dewan yang mulia juga dilarang daripada membincangkan apa-apa perkara yang berhubungan dengan agama Islam tanpa tauliah?. Jadi sehubungan dengan itu, permasalahan juga timbul daripada seksyen 96, Akta Pentadbiran Undang-undang Islam (Wilayah-wilayah Persekutuan) 1993 yang memperuntukkan pembentukan Jawatankuasa Pengawasan Pengajaran Agama iaitu badan yang mempunyai kuasa untuk memberi tauliah.